মনমোহনের সিংয়ের মৃত্যুতে সাতদিনের রাষ্ট্রীয় শোক পালন করবে দেশ

নয়াদিল্লি: ভারতের প্রাক্তন প্রধানমন্ত্রী, প্রাক্তন অর্থমন্ত্রী, বর্ষীয়ান কংগ্রেস নেতা মনমোহন সিংয়ের (Manmohan Singh) মৃত্যুতে শোকের আবহে দেশ। সাতদিনের (Seven Days) রাষ্ট্রীয় শোকপালন (National Mourning ) করবে দেশ, ঘোষণা করল কেন্দ্র সরকার (Central)।

শুক্রবার সব সরকারি কর্মসূচি বাতিল করা হয়েছে।  কেন্দ্রীয় মন্ত্রিসভা বেলা ১১ টায় বৈঠক করবে। সমস্ত সরকারি অফিস, ভবনে জাতীয় পতাকা অর্ধনমিত থাকবে। এই দিনগুলিতে কোনও ধরনের সরকারি বিনোদনমূলক অনুষ্ঠান হবে না।

আরও পড়ুন: ‘মেন্টর ও অভিভাবককে হারালাম’ মনমোহন সিংয়ের প্রয়াণে শোকস্তব্ধ রাহুল

পাশাপাশি  কংগ্রেসের সাধারণ সম্পাদক কেসি বেনুগোপাল এক্স হ্যান্ডেলে পোষ্ট করে জানিয়েছেন, কংগ্রেস তাদের দলীয় সমস্ত কর্মসূচি বাতিল করেছে। কংগ্রেসের প্রতিষ্ঠা দিবসের অনুষ্ঠান পিছিয়ে দেওয়া হয়েছে। আগামী ৩ জানুয়ারি এই অনুষ্ঠান হবে। দলের পতাকা অর্ধনমিত রাখা হবে।]

বৃহস্পতিবার রাতে শ্বাসকষ্টজনিত সমস্যায় দিল্লির এইমসে ভর্তি হন মনমোহন সিং। জরুরি বিভাগে রাখা হয় তাঁকে। চিকিৎসকদের সব চেষ্টা ব্যর্থ করে দিয়ে শেষ নিঃশ্বাস ত্যাগ করেন প্রাক্তন প্রধানমন্ত্রী। মৃত্যুকালে তাঁর বয়স হয়েছিল ৯২ বছর।

দেখুন অন্য খবর-